b'\n_START_ARTICLE_\nToffee\n_START_PARAGRAPH_\nToffee on makeinen, joka valmistetaan sokerista ja voista. Sokerin sijaan voidaan my\xc3\xb6s k\xc3\xa4ytt\xc3\xa4\xc3\xa4 melassia. Toffeeseen voidaan lis\xc3\xa4t\xc3\xa4 jauhoja ja erilaisia makuaineita._NEWLINE_Toffeen sukulaismakeisia ovat kinuski, joka valmistetaan sokerista ja maidosta tai kermasta, sek\xc3\xa4 Yhdysvalloista per\xc3\xa4isin oleva fudge, joka valmistetaan sokerista, voista ja maidosta._NEWLINE_Toffeeta valmistetaan nyky\xc3\xa4\xc3\xa4n my\xc3\xb6s kasvisrasvoista, muun muassa kookosrasvasta maitoon liittyvien allergioiden ja muiden oireyhtymien lis\xc3\xa4\xc3\xa4ntyess\xc3\xa4.\n_START_SECTION_\nValmistus\n_START_PARAGRAPH_\nToffee valmistetaan kuumentamalla sokerin ja voin seosta kovettumispisteeseen, joka saavutetaan 146\xe2\x80\x93154 \xc2\xb0C:ssa. Toffeeseen voidaan lis\xc3\xa4t\xc3\xa4 mantelia, rusinaa, vaniljaa, hunajaa tai siirappia. J\xc3\xa4\xc3\xa4htyneen\xc3\xa4 toffeetaikina voidaan leikata sopivan kokoisiksi paloiksi. Valmis toffee on taikinan koostumuksesta riippuen vaihtelevan sitke\xc3\xa4\xc3\xa4 ja v\xc3\xa4rilt\xc3\xa4\xc3\xa4n yleens\xc3\xa4 kellanruskeaa.\n_START_SECTION_\nHistoria\n_START_PARAGRAPH_\nToffee on perinteinen makeinen. Englantilaisessa toffeessa on runsaasti voita, ja siihen lis\xc3\xa4t\xc3\xa4\xc3\xa4n usein mantelia._NEWLINE_Fudge on Yhdysvaltalaisen kansanperinteen mukaan keksitty 1800-luvulla. Tarkka alkuper\xc3\xa4 on tuntematon. Er\xc3\xa4s ensimm\xc3\xa4isist\xc3\xa4 dokumentaatioista on yhdysvaltalaisen opiskelijan Emelyn Battersby Hartridgen kirje, jossa h\xc3\xa4n kertoo koulutoverinsa serkun valmistaneen toffeeta Baltimoressa vuonna 1886. Hartridge sai fudgen reseptin ja valmisti sit\xc3\xa4 myyt\xc3\xa4v\xc3\xa4ksi 14 kilogrammaa vuonna 1888.'